Ungt fólk hefur hrakist af leigumarkaði í covid-faraldrinum og hefur í vaxandi mæli þurft að flytja aftur heim í foreldrahús. Vísbendingar eru um að dregið hafi úr framboði á leiguhúsnæði á síðustu mánuðum.
Þetta kemur fram í könnun á vegum hagdeildar Húsnæðis- og mannvirkjastofnunar um stöðuna á leigumarkaði. Almennt hefur leigjendum fækkað á síðustu tveimur árum. Margir hafa nýtt sér hagstæð lánakjör til að kaupa húsnæði en aðrir hafa hrakist af markaðinum.
Karlotta Halldórsdóttir hagfræðingur hjá stofnuninni segir að ungt fólk hafi orðið hvað verst úti.
Svo myndi ég segja líka að áhrif af covid faraldrinum þau eru að koma einna verst niður á búsetu hjá ungu fólki.
Yngsta aldurshópnum 18 til 24 ára. Þar erum við að sjá stórlækkun hjá þeim á leigumarkaði og þeir eru í auknum mæli að flytja aftur í foreldrahús
Við mundum geta giskað á að það væri minni atvinna fyrir þau. Kannski mikið til fólk sem er í hlutastörfum, veitingageiranum, ferðaþjónustutengt
og atvinna þar hafi minnkað og þau séu með minna ráðstöfunarfé og hafi þá ekki lengur efni á að vera á leigumarkaði
Þá eru einnig vísbendingar um að dregið hafi úr framboði á leiguhúsnæði á undanförnum mánuðum. Í upphafi faraldursins jókst framboð verulega þegar Airbnb íbúðir fóru inn á hinn almenna leigumarkað.
Við sáum einmitt í kjölfarið af covid og í fyrra þá vorum við að sjá framboð af leiguhúsnæði aukast töluvert. Fólk átti auðveldara með að finna sér húsnæði og svona aukið öryggi.
En við erum að sjá í fyrsta skipti núna síðan 2015 að það sé hærra hlutfall sem finnst erfiðara að verða sér úti um húsnæði. Þannig að það eru vísbending um að það sé að draga úr þessu mikla framboði sem var
Þetta hefur líka þær afleiðingar að leiguverð fer nú hækkandi.
Við sáum það í fyrsta skipti í svolítinn tíma þá hækkaði vísitalan. alveg töluvert milli mánaða.
þannig að það eru kannski svona einhver merki um að það sé aðeins farið að vera erfiðari leigumarkaðurinn hjá okkur
Staða ungs fólks á húsleigumarkaði hefur versnað í Covid faraldrinum og margir hafa neyðst til að flytja aftur í foreldrahús. Þetta sýnir ný könnun. 